"Kabinete e eletsa setlhopha sa Amajimbos masego jaaka ba tla be ba gaisanela Sejana sa Lefatshe sa Batshameki ba ka fa Tlase ga 17 kwa Chile go simolola ka la bo 17 Diphalane go fitlha ka la bo 8 Ngwanaitseele 2015.Kabinete e akgotse Orlando Pirates mo go fitlheleleng makgaolakgang a Sejana sa Orange CAF Confederation mmogo le Banyana Banyana mo go fitlheleleng matshwanedi a go tsenela Metshameko ya Lefatshe ya 20.6 Kabinete gape e romela matshediso a yone kwa lelapeng le kwa ditsaleng tsa ga Motlhankedikhuduthamagamogolo wa mo malobeng wa Sejana sa Dinaga tsa Aforika (Afcon) le wa Komiti ya Dithulaganyo tsa fa Gae ya Bagale ba Dinaga tsa Aforika (Chan) e bile gape e ne e le khuduthamaga ya Lekgotlakgaso la Aforika Borwa (SABC), Mvuzo Mbebe yo a ragileng kgamelo mo bosigong jwa Mosupologo.7 Kabinete e hutsafaditswe thata ke loso lwa ga Mlungisi Sisulu, ngwana wa bobedi wa ga Walter le Albertina Sisulu, mme e romela matshediso a yone kwa lelapeng le kwa ditsaleng tsa gagwe."